Nikocado Avocado

Si **Nicholas Perry** (natawo Mayo 19 1992), labing nailhan isip **Nikocado Avocado**, mao ang usa ka YouTuber gikan didto sa Tinipong Bansa, nga natawo sa Ukranya. Nakakuha siya og usa ka hinungdanong pagsunod sa YouTube kasunod sa kalamposan sa daghang mga bidyo. Kaniadtong Marso 2022, nakatigom na siya'g labaw sa 6.4 ka minilyong mga magsasalmot. ug gibana-bana nga 1.39 ka binilyong mga tumatan-aw sa unom ka mga tsanel sa YouTube.

## Kinabuhi
### Sayo nga kinabuhi
Gipadako si Perry sa gawas sa Philadelphia. Usa siya ka biyolinistang klasikal nga gibansay. Giangkon niya nga nakakuha siya mga pagbalik alang sa *[[:en:The Glee Project|The Glee Project]]* ug mituon og pasundayag sa kolehiyo. Samtang nagpadayon sa iyang binuhatan isip usa ka biyolinista, mitrabaho siya sa The Home Depot.

Ang unang mga bidyo ni Perry kay mga bersyong pangbiyolin sa iladong mga awit ug mahitungod sa beganismo. Niadtong 2016, gipatin-aw niya kon nganong dili na siya usa ka began sa usa ka bidyo sa iyang tsanel, nga mihisgot bahin sa mga kabalaka sa kahimsog.
### Kaugalingong kinabuhi
Mibalhin si Perry sa Dakbayan sa Bag-ong York niadtong 2013, miapil siya sa usa ka pundok sa Facebook alang sa mga lalaking begano diin niya nahimamat si Orlin Home, kinsang lumolupyo sa Kolombiya ug iyang giminyoan niadtong 2017. 

Nakigbisog si Perry sa mga suliran sa kahimsog sa pangisip gikan sa pagkabata. Sa dihang 5 ka tuig siya, gitambalan si Perry alang sa mga suliran sa pamatasan ug lapas nga pagpangita'g tagad, ug sa edad nga pito ka tuig, gimandohan siya'g *antidepressant*. Nadayagnos usab siya og sakit nga mapugsanong-pangantihon ug ang ADHD. Mihunong siya sa pag-inom og tambal sa wala gibutyag nga yugto sa iyang kinabuhi, apan niadtong 2020, nibalik siya sa iyang tambal.

## Pag-Mukbang
Misugod si Perry sa paghimo'g mga bidyo pang-mukbang niadtong 2016 ug mao'y usa sa unang mga Amerikanhong lalaki nga mibuhat niini. Ang iyang kinunahang bidyo nga mukbang nakadawat og 50,000 ka pagtan-aw sa pipila ka mga pitlaw. Ang iyang parrot nga binuhi makita-an nga nagkaon samtang nagtungtong sa iyang abaga sa nangaging mga bidyo nga mukbang. 

Mipakita si Perry sa sa pasundayag nga *[[:en:Tosh.0|Tosh.0]]* niadtong 2018. Aduna usab siya'y presensya sa mga plataporma gawas sa YouTube, sama sa Cameo, Patreon ug OnlyFans.

Tungod sa iyang dili maayong nutrisyon, si Perry nag-angkon nga nakasinati og kusog nga pagbati, ug gigamit niya ang clickbait aron makakuha og pagtagad sa iyahang mga bidyo kon siya'y naguol.

Niadtong 2019, giingon ni Perry nga plano ra niya ang pagmugna'g mga bidyo nga pang-mukbang sa usa pa ka tuig. Matod pa niya nga dili maayo sa panglawas ang pagkaon og daghang pagkaon sa usa ka higayon. Gipangutana usab sa mga tawo ang kahimsog sa pangisip ni Perry tungod sa daghang emosyonal nga mga bidyo nga iyang gipatik.

Niadtong ika-18 sa Septiyembre 2021, gipahibalo ni Perry sa iyang tsanel sa YouTube nga nabali niya ang pipila ka mga gusok.

Niadtong Marso 5, 2022, si Perry ug Orlin aksidenteng naka-record og tingog sa usa ka babaye nga gidunggab samtang nagkaon og *chicken nuggets* ug *fries* alang sa ilahang bidyo nga "Our Final Video Together." Mabatian sa luyo ang singgit sa biktima. Pagkahuman sa insidente, ang mga tiggamit og internet misugod sa pagpangagpas kon ang bidyo tugutan ba nga kamatuoran sa usa ka kriminal nga pagpangutana.

### Panaglalis
Niadtong Disyembre 2019, giakusahan si Perry sa YouTubera nga si Stephanie Soo nga nanghasi kaniya, pinaagi sa pagpadala kaniya og mga *text message* ug pagkuha og mga hulagway gikan sa sulod sa iyang balay. Gipatik ni Perry ang usa ka tubag nga bidyo nga nakiglantugi sa iyang mga pangangkon, diin gipakita niya ang mga hulagway ug nangatarungan nga hingpit nga nahibal-an ni Soo nga gikuha sila. Gipakita usab niya ang ilahang mga panagsultihanay, nangatarungan nga si Soo nagbarog kaniya alang sa usa ka gikatakdang pagtambayayong. Si Zach Choi, kinsang miduyog nila Perry ug Soo sa ilahang panagtambayayong sa ulahi mipahayag nga siya nagsuhol og abogado/manlalaban aron matubag ang mga pangangkon ni Perry nga gihimo sa *[[social media]]*, bisan wala’y ligal nga aksyon nga nahitabo. Sa ulahi giangkon ni Perry nga ang panag-away kay hingpit nga gihikay aron makabenepisyo ang iyang binuhatan ug ni Soo.

Tungod sa grabe nga pagtaas sa gibug-aton ni Perry sa bag-ohay nga mga tuig, daghang mga magdadayeg ug YouTuber ang nabalaka bahin sa iyang kahimsog. Niadtong 2019, giangkon ni Perry sa *[[:en:Men's Health|Men's Health]]* nga ang iyang pagpalabig pagkaon hinungdan sa pagkawala sa iyang utog ug nakasinati og *[[:en:Erectile dysfunction|erectile dysfunction]]*. Niadtong 2021, gisultihan niya ang iyang mga tumatan-aw nga baldado siya, ug nagsakay sa usa ka mobility scooter.

## Mga pakisayran

### Saysay

## Mga sumpay sa gawas
*